Document ID: 32006R1712

ΚΑΝΟΝΙΣΜΌΣ (ΕΚ) αριθ. 1712/2006 ΤΗΣ ΕΠΙΤΡΟΠΉΣ
της 20ής Νοεμβρίου 2006
για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις κοινοτικές δασμολογικές ποσοστώσεις για ορισμένα γεωργικά προϊόντα καταγωγής Τουρκίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
Εκτιμώντας τα ακόλουθα:
(1)
Με την απόφαση αριθ. 2/2006 (2), το Συμβούλιο Σύνδεσης ΕΚ-Τουρκίας ενέκρινε την τροποποίηση των πρωτοκόλλων 1 και 2 της απόφασης αριθ. 1/98 του Συμβουλίου Σύνδεσης ΕΚ-Τουρκίας για το εμπορικό καθεστώς που ισχύει για γεωργικά προϊόντα.
(2)
Για ορισμένα γεωργικά προϊόντα καταγωγής Τουρκίας, το τροποποιημένο πρωτόκολλο 1 προβλέπει νέες κοινοτικές δασμολογικές ποσοστώσεις, καθώς και αλλαγές των υφιστάμενων κοινοτικών δασμολογικών ποσοστώσεων που καθορίζονται στον κανονισμό (ΕΚ) αριθ. 747/2001.
(3)
Για να εφαρμοστούν οι νέες δασμολογικές ποσοστώσεις και οι αλλαγές των υφισταμένων δασμολογικών ποσοστώσεων, είναι αναγκαίο να τροποποιηθεί ο κανονισμός (ΕΚ) αριθ. 747/2001.
(4)
Δεδομένου ότι η απόφαση αριθ. 2/2006 του Συμβουλίου Σύνδεσης ΕΚ-Τουρκίας εφαρμόζεται από 1ης Νοεμβρίου 2006, ο παρών κανονισμός πρέπει να εφαρμοστεί από την ίδια ημερομηνία και να τεθεί σε ισχύ το συντομότερο δυνατό.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα IX του κανονισμού (ΕΚ) αριθ. 747/2001 αντικαθίσταται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός τίθεται σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από 1ης Νοεμβρίου 2006.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 2006.

Labels: 3
18
6